༄༅། །དམག་སར་ལྷ་སྡེ་ལ་གནང་བའི་བཀའ་སློབ་
བཞུགས་སོ། །
འུ་ཚོ་ཐམས་ཅད་པོ་དེ་རིང་འདིར་ཁ་ངོ་ཞིག་ཐུག་སོང་བས། ངས་ཁྱེད་ཚོ་ལ་ཁ་བརྡ་
མདོར་བསྡུས་ཤིག་བྱེད། ཁྱེད་ཚོ་རྒྱུ་སྐྱོང་གི་འཁོར་བ་བ་རེད། ཡུན་རིང་བོ་འགོར་ཁོམ་མེད།
ང་ལ་ཡང་དེ་རིང་ཕྱི་དྲོ་བྱ་བ་རེ་ཡོད་པས། དེས་ན་ཁ་བརྡ་མང་བོ་མི་བྱེད་ཉུང་ཉུང་བྱེད།
ཁ་བརྡ་ནང་དོན་གསར་བ་ཅི་ཡང་མེད། སྔོན་ཆད་ཀྱང་ཁ་བརྡ་བྱེད་མྱོང་བ་ལྟར་ཡིན། ན་
ནིང་ཟླ་བ་བདུན་པའི་ནང་དུ་ས་འདིར་ཡོང་བ་ཡིན། ད་ལོ་ཟླ་བ་བརྒྱད་པའི་ནང་དུ་ཡང་
ཕྱིར་འདིར་ཐོན་པ་རེད། འདིར་ཡོང་བའི་དོན་རྩ་གཙོ་བོ། གཅིག་ན། ཨ་མཆོག་མཚན་ཉིད་
དགོན་པའི་འདུ་ཁང་གསར་དུ་འགྲུབ་ཡོད་པ་ལ་ལྟ་ཞོར་དང་། གཉིས་ན། རང་ཅག་ཚོ་
ཕན་ཚུན་བར་དད་པ་དག་སྣང་དང་བརྩེ་འདང་རི་མོ་ཆེ་ལ། ཁྱེད་ཚོ་སྨད་ནས་ས་ནག་པོ་
འདོམ་ལ་འཇལ། སྤྲིན་དཀར་པོ་ཐོད་དུ་བཟུང་ནས་ཁྱེད་གསེར་ཁྲི་དམག་སར་ཚོ་ངའི་
རྗེས་སུ་ཡོང་བ་རེད། སྤྱིར་ན་རང་ཅག་ཚོས་སྐྱིད་ཀྱི་རྟ་ཕོ་མཉམ་ཞོན། སྡུག་གི་ཁུར་བོ་མཉམ་
འཁུར་བྱས་ནས། ཁྱེད་ཚོ་ལ་འདུག་གྲོགས་འགྲོ་གྲོགས་བྱེད་དགོས་པ་རེད་དེ། རྒྱལ་ཁབ་ཀྱི་
བྱ་བ་ཟེར་བ་ང་ས་ཆ་འདི་ནས་ཁྱེད་ཚོ་བསྲུངས་ནས་འདུག་ཐུབ་མ་སོང་། འོན་ཀྱང་། ལོ་
རེ་བཞིན་ཁྱེད་ཚོ་ལ་སྐོར་བ་རེ་བྱས་ནས། ཁྱེད་ཚོ་བདེ་མོ་སྐྱིད་པོ་བྱས་འདུག་གམ། རྒྱུ་
ཟོག་ཟས་གསུམ་རེའི་འགོར་འབུད་བཞིན་ཨེ་ཡོད་ལ་བལྟ་བར་ཡོང་བ་ཡིན། ན་ནིང་ལ་
བལྟས་ན་ད་ལོ་ཁྱེད་ཚོ་ལ་རྒྱུ་ནོར་ཟས་གསུམ་ཡར་རྒྱས་ཡར་དར་དུ་འགྲོ་བཞིན་འདུག
མཚོ་མ་བདེ་ན་ཉ་མི་བདེ་བའི་དཔེ་ལྟར། རྒྱལ་ཁབ་ཀྱི་སྲིད་ཇུས་བཟང་བའི་དྲིན་རེད་མ་
263

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
གཏོགས། རིག་གནས་གསར་བརྗེའི་སྐབས་ལྟ་བུ་ཡིན་ན། འུ་ཅག་ལ་རང་རྒྱུ་རང་གིས་སྤེལ་
བའི་དབང་མེད། བོད་ཆོས་ཀྱི་བདག་པོ་ཆོས་ལ་དད་པ་ཡོད་པ་དང་། འཕགས་པ་སྤྱན་
རས་གཟིགས་ཀྱི་གདུང་རྒྱུད་རེད། བོད་ཀྱི་བྱིས་པ་སུ་ཡིན་ན་སྐད་ཆ་བཤད་ཤེས་པ་ནས་མ་
ཎི་ཡི་གེ་དྲུག་མ་རང་གཤིས་ཀྱིས་ལོབས་འགྲོ་བ་ནི་འཕགས་པ་སྤྱན་རས་གཟིགས་ཀྱི་གདུང་
རྒྱུད་ཡིན་པའི་རྟགས་རེད། དེའི་སྟབས་བོད་འདི་ཆོས་ལ་དད་ཅིང་ཆོས་ལ་དགའ། བོད་
ཕལ་ཆེར་ཆོས་ལ་དད་པ་ཡོད་པ་ཡིན། དེ་ནི་རང་གི་མི་རྒྱུད་གདུང་རྒྱུད་ལོ་རྒྱུས་སོགས་ཆ་
ཐམས་ཅད་ཀྱི་སྟབས་ཀྱིས་རེད། དེས་ན་ཁྱོད་ཚོ་ཚང་མ་འཇིག་རྟེན་ཁམས་སུ་སྐྱེས་ན། སྐྱེས་
པའི་མཐའ་མ་འཆི་བ། འདུས་པའི་མཐའ་མ་འབྲལ་བ་ཡིན་པས། སྐྱེས་བའི་མཐའ་ལ་འཆི་
དགོས་པ་རེད། དེ་བཞིན་འུ་ཅག་གི་རུ་སྡེ་འདི་ལ་མཚོན་ན་ཡང་ན་ནིང་ནས་ད་ལོ་བར་ཤི་
སོང་བ་གང་མང་ཞིག་འདུག་པ་དེ་རིང་མཇལ་རྒྱུ་མ་བྱུང་བ་སྙིང་རེ་རྗེ། ཤི་བོ་དེ་ཚོའི་ཆེད་
ངས་དེ་རིང་དཀོན་མཆོག་ལ་སྐྱབས་འཇུག་ཞུ། སྨོན་ལམ་རྣམ་པར་དག་པས་འཚམས་
སྦྱོར་བྱེད། ཤི་བོ་དེ་ཚོ་ལ་ཕྱི་མ་ན་ངན་སོང་མེད། བར་དོ་ན་འཇིགས་སྐྲག་མེད། ཐར་བ་
དང་ཐམས་ཅད་མཁྱེན་པའི་གོ་འཕང་ཐོབ་པའི་སྨོན་ལམ་འདེབས། གསོན་པོ་ཚོ་ཡིན་ན་
དེ་རིང་ཁ་ངོ་ཐུག་པ་ལ་དགའ་བ་ཡིན། སྤྱིར་ན་ཉེ་སྔོན་རྡོ་རྗེ་སོགས་ཡོང་ནས་ཁྱེད་ཚོ་ལ་
ཐུགས་རྗེ་ཆེན་པོའི་དབང་ཞིག་བསྐུར་དགོས་ཟེར། འོན་ཀྱང་། ད་རེས་དབང་གཅིག་ཀྱང་
བསྐུར་བ་མིན། ད་ཐེངས་ཡོང་དོན་ནི་ཚང་མ་ལ་ཁ་ངོ་ཞིག་ཐུག་འདོད་ཀྱིས་རང་མི་རང་
ཁྱིམ་དུ་འགྲོ་འགྲོ་བྱས་ནས་ཡོང་བ་ལས། བླ་མའི་ཚུལ་བྱས་ནས་ཡོང་བ་མིན། དཔོན་པོའི་
ཚུལ་བྱས་ནས་ཡོང་བ་ཡང་མིན། དེའི་སྟབས་ད་ཐེངས་དབང་ལ་སོགས་ས་གང་དུ་སོང་རུང་
བསྐུར་བ་མིན། ལོ་རྗེས་མ་རྣམས་སུ་ཕྱིར་ཡོང་ན་དབང་རེ་བཏོན་ན་མི་ཆོག་པ་མེད་མོད།
འོན་ཀྱང་། དབང་བཏོན་མ་བཏོན་ལ་ལྟོས་པ་མེད། གཙོ་བོ་རང་གི་སེམས་ཀྱིས་ཡོང་ན།
དད་པ་དག་སྣང་བྱས་ན་ཁྱི་མཆེ་ལས་འོད་ཟེར་དང་། རྡོ་ལས་བདུད་རྩི་བྱུང་བ་སོགས་ཀྱི་
གཏམ་རྒྱུད་བཤད་རྒྱུ་ཡོད། དེས་ན་ཁྱེད་ཚོ་སྐྱེས་ཕོ་མོ་སུ་ཡིན་ན་ཁ་བསམ་པ་དཀར་པོ་
264

བཀའ་སློབ་ཟིན་བྲིས་ཕྱོགས་བསྒྲིགས།
བཟུང་། རུ་སྡེ་བ་ཡིན་ན་ཁ་འཆམ་དགོས། གྲོས་འགྲིག་དགོས། ནང་རྐུས་མ་བྱེད། འཁོན་
འཛིང་རེས་མ་བྱེད། གསོད་རེས་མ་བྱེད། ཇག་རྐུས་ཁྲམ་གསུམ་བྱས་ན་ལན་ཆགས་བུ་ལོན་
རེད། རྗེས་སུ་འཇལ་ཚབ་སྤྲོད་དགོས་ལ། རྒྱལ་ཁབ་ཀྱི་ཁྲིམས་ལ་ཡང་ཐོགས་རྒྱུ་རེད། རང་
གི་རྒྱུ་ནོམ་པ་ཡང་ཡལ་འགྲོ། ལྷག་པར་དུ་རང་གི་ནང་ལ་ཕ་ཕུ་ནུ་གཅིག་གི་བདག་པོ། འཇིག་
རྟེན་གྱི་ཁ་དཔེར། བླ་མ་གཅིག་གི་སློབ་མ། དཀྱིལ་འཁོར་གཅིག་གི་ལྷ་ཚོགས་བྱས་ནས་
འདུག་བཞིན་དུ་ཇག་རྐུས་ཁྲམ་གསུམ་བྱས་ན་ཧ་ཅང་མི་བཟང་། དེ་ནི་འཇིག་རྟེན་འདི་
ནས་ཆེས་ཁྲེལ་མེད་ཀྱི་མི་རེད། རང་རང་ཚོའི་བསམ་པའི་དོན་ཡང་མི་འགྲུབ། དེའི་སྟབས་
ནང་རྐུས་མ་བྱེད། གསོད་རེས་མ་བྱེད། འཁོན་རྡུང་རེས་མ་བྱེད། ཇག་རྐུས་ཁྲམ་གསུམ་མ་
བྱེད་དང་། ཁྱེད་ཚོའི་བསམ་པའི་དོན་འགྲུབ་ཅིང་རྒྱལ་ཁབ་ཀྱི་ཁྲིམས་དང་མཐུན་པས།
རྒྱལ་ཁབ་ཡིན་ན་ཡང་སྲུང་སྐྱོབ་བྱེད་རྒྱུ་རེད། སྔོན་ཆང་རང་ཅག་ཚོའི་མགོར་སྡུག་བསྔལ་
ཅི་ཡོང་བ་ཀུན་གྱི་སེམས་ན་ཡོད། ཕ་དང་བུ་བྲལ། མ་དང་བུ་མོ་བྲལ་ཞིང་འཇིག་རྟེན་ཕྱི་
མའི་ཁམས་སུ་སོང་བ་གྲངས་མེད་པ་རེད། དེ་རིང་ནངས་ཁ་སྲིད་ཇུས་ཡག་པ་རེད། རང་
རང་ཚོས་ཆོས་འདོན་བསམ་ན་འདོན་དབང་ཡོད། རྒྱུ་སྐྱོང་བསམ་ན་རྒྱུ་སྐྱོང་བའི་དབང་
ཡོད། རྒྱལ་ཁབ་ཀྱི་སྲིད་ཇུས་ཡག་པ་བོ་འདི་བཟང་ཞེས་ཀུན་གྱི་སེམས་ལ་བབས་འདུག དེ་
ལྟར་ན། རང་གི་ཁ་འགོ་བ་ཡིན་ན། རྫོང་དང་གྲོང་བརྡལ་གྱི་འགོ་འདྲེན་ཡིན་ན། ཚང་མ་རང་
རང་ཚོས་འདེམས་བཀོད་བྱས་པ་རེད། དེས་ན་ཁོང་ཚོས་ཀྱང་རུ་སྡེ་དམངས་ཚོགས་འདི་
སྐྱིད་ཐབས་བདེ་ཐབས་དང་། ཕྱུག་ཐབས་རྒྱས་ཐབས་ཤིག་གི་དོན་ལ་འབད་པ་བྱེད་
བཞིན་ཡོད་པས། ཁྱེད་ཚོས་ཀྱང་ཁོང་ཚོའི་ཁ་ལེན་ཚིག་བརྩི་བྱོས། མིས་མི་བརྩིས་ན་བླ་མ་
དང་དཔོན་པོ། ཤིང་གིས་ཤིང་བཀྱགས་ན་ལྷ་ཁང་དང་གསེར་ཁང་ཞེས་པ་བཞིན། རང་གི་
འགོ་འདྲེན་ཚོ་རང་གིས་མ་བརྩིས་ན་མི་ལ་མགོ་རྔ་མེད། མེ་ཏོག་ལ་མགོ་ཡུ་མེད་པ་ཞིག་ཏུ་
གྱུར་ན་འཇིག་རྟེན་ཁམས་སུ་སྐྱིད་པོ་མེད། གཞན་ཁྱེད་ཆུང་ཆུང་ཚོ་ཡིན་ན་ཕ་མ་ལོ་ལོན་ཚོ་
ལ་འཆི་ཁའི་འགྲམ་སྐྱོར་བྱོས། རྒས་ཁའི་ཚགས་ལེན་བྱོས། ལོ་ལོན་ཚོ་སྙིང་རྗེ་རེད། སེམས་
265

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
སམ་པ་ཡོད་ཚད་ཁྱེད་བུ་ཕྲུག་ཚོའི་སྟེང་ལ་བཟུང་ནས་སྐྱོར་གཉོར་བྱས་ཏེ་ཁྱེད་ཚོ་ནར་
སོན་པ་རེད། ནར་སོན་རྗེས་དྲིན་ཅན་གྱི་ཕ་མ་ལ་དྲིན་ལོག་བྱས་ན་དེ་ལས་ལྷག་པའི་ཁྲེལ་
མེད་བྱེད་རྒྱུ་མེད། ཕ་མ་ལོ་ལོན་མ་ཤི་གོང་ལ་ཟས་ཞིམ་པོ་ཡོད་ན་བྱིན། གོས་འཇམ་པོ་ཡོད་
ན་སྐོན་ཐབས་བྱོས། ཤི་བའི་རྗེས་སུ་ངའི་ཕ་མ་ཞེས་ཆོས་དགེ་བ་འདྲ་བྱེད་ཁུལ་བྱས་ཀྱང་
ཕན་ཐོགས་ཆེན་པོ་མེད། སྐྱེས་བུ་དམ་པ་གོང་མ་ཚོས། མ་ཤི་གོང་ནས་དམ་ཆོས་རེམ་ལ་བྱོས། །
མིང་བྱང་མགོ་ལ་དབང་བསྐུར་བྱེད་ཚེ་འཕྱིས། །རྣམ་ཤེས་བར་དོར་ཁྱི་ལྟོགས་བཞིན་དུ་
འཁྱམས། །མཐོ་རིས་འདྲེན་པ་དེ་དག་དཀའ་ལས་ཡོད། །གསུངས་པས། མ་ཤི་གོང་ལ་ཆོས་
བཏོན་ནས་ཕྱི་རེམ་བྱེད་དགོས་པ་རེད་མ་གཏོགས། ཤི་བའི་རྗེས་སུ་མིང་བྱང་ཞིག་བྲིས་
ནས་དེའི་མགོ་ལ་དབང་བསྐུར་བྱེད་ཚེ་ཚར་སོང་བ་རེད། མ་ཤི་གོང་ལ་རང་གི་ཕ་
གཅེས་སྐྱོང་རེ་བྱས་ན་ཤི་སོང་ཡང་རང་གི་སེམས་ལ་རང་བུ་བུའུ་ཕྲུག་ཅིག་ཏུ་གྱུར་བས་
དྲིན་ཅན་ལ་དྲིན་ལན་ཞིག་འཇལ་ཡོད་བསམ་ན་ཤི་སོང་ཡང་འགྱོད་པ་མེད། ཁྱེད་ཆུང་ཆུང་
ཚོ་ཡིན་ན་ན་ནིང་དང་ད་ལོ་སློབ་གྲྭའི་ནང་དུ་འགྲོ་བ་ཅུང་མང་བ་ཤིན་ཏུ་བཟང་། རང་རེ་
ཚོའི་རུ་སྡེ་བ་འདི་ལ་མཚོན་ན་ཁ་མིག་ཡར་ལྟ་རེད། དེ་ལ་ང་ཡང་དགའ་བ་ཡིན། ཕྱིས་སུ་
ཡང་བྱིས་པ་ཚོ་སློབ་གྲྭར་ཐོངས། རྒྱུ་ནོམ་པ་ཤུལ་དུ་བཞག་ནས་ཅི་ཡང་མི་ཕན། རྒྱུ་ནོམ་པ་
ཟེར་བ་མི་རྟག་པ་རེད། དམངས་གཙོ་བཅོས་སྒྱུར་སྐབས་སུ་བསགས་བསགས་ཚང་མ་
ཉིན་གཅིག་ལ་འཕྲོག་པ་ལྟ་བུ་རེད། དེ་བས་ཁོང་ཚོ་སློབ་གྲྭར་ཐོངས་ལ་ཡོན་ཏན་བཟང་
བོ་འབྱོར་དུ་ཆུགས་དང་དེ་ནི་རང་གི་རྒྱུ་ངོ་མ་རེད། དེས་ན་ཕ་མ་ཞིག་ཡིན་ན་རང་གི་བུ་
ཕྲུག་ལ་འཇོག་པ་ཞིག་བྱེད་བསམ་ན་ཡོན་ཏན་ཞིག་ཨེ་འབྱོར་འབོད་དང་ཕ་མ་ཡིན་
པའི་གོ་ཆོད་པ་རེད། སྔོན་ཆད་བཤད་པ་ཡང་དེ་ཡིན། བྱིས་པ་རྣམས་སློབ་གྲྭར་ཞོགས་ལ་
ཡོན་ཏན་ཞིག་འབྱོར་བ་བྱོས། ཁྱེད་མག་སར་མ་ལ་མཚོན་ན་དེ་རིང་ནངས་ཁ་རང་གི་
ལས་དོན་ལས་ནི་དང་སྤྱི་ཁྱབ་ཀྱི་བྱ་བ་ལས་ནི་ཡང་ཡོད་ལ། ལས་བྱེད་པ་མང་བོ་ཡོད་པ་ཤིན་
ཏུ་བཟང་བོ་རེད། ལས་བྱེད་པ་ཚོ་ཡིན་ན་རང་གི་ཁྱིམ་ཚང་ལ་ཡང་ཕན་ཐོགས་འདུག རྒྱལ་
266

བཀའ་སློབ་ཟིན་བྲིས་ཕྱོགས་བསྒྲིགས།
ཁབ་དང་ཡུལ་མི་ལ་ཡང་ཕན་ཐོགས་འདུག ཁོང་རང་རང་ཚོ་ཡང་སྐྱིད་པོ་འདུག དེ་མ་
གཏོགས་ཁྱེད་ཚོས་ཉིན་མཚན་ཀུན་ཏུ་དུད་འགྲོ་ཟོག་ལ་གཡོག་བྱས་ནས་རང་གིས་
བསགས་བསགས་འབད་འབད་ཀྱང་ཤི་བའི་ཉིན་གཞན་གྱིས་སྤྱོད་པ་ལས་རང་ལ་ཅི་
ཡང་མི་ཐོབ། དེས་ན་ཁྱེད་ཚོས་བུ་ཕྲུག་ཕྱི་རབས་པ་ལ་ཕན་ཞིག་འདོགས་བསམ་ན་ངས་
གོང་དུ་བཤད་པ་སེམས་ལ་ཟུངས། སྔོན་ཆད་མག་སར་མ་འདི་ཡར་ཡོང་དུས་རྒྱུ་ཟོག་
སེམས་ཅན་མེད་པས། ཁྱེད་ཚོའི་མེད་པོ་ཆད་པོ་རྣམས་ལ་ཕན་ཞིག་ཨེ་ཐོགས་བསམ་ནས་
ངས་འོ་ཕྱེ་བཟོ་གྲྭ་བཙུགས་པ་རེད། དེང་སང་འོ་ཕྱེ་བཟོ་གྲྭ་ཡིན་ན་རྒྱལ་ཁབ་ཀྱི་བཀའ་དྲིན་
གྱིས་ཇེ་རྒྱས་ཇེ་ཕྱུག་ཏུ་སོང་འདུག ལ་ལ་ཚོས་བཤད་ན་མག་སར་གྱི་འོ་ཕྱེ་བཟོ་གྲྭ་ཟེར་ལ།
དེ་ལྟར་ཟེར་ན་ཡང་མི་ཆོག་པ་མེད་དེ། དེ་རིང་ནངས་ཁ་རྒྱལ་ཁབ་ཀྱིས་ཀྱང་ཁྱེད་ཚོ་ལ་
ཕན་ཐོགས་ཀྱི་འདུག དེས་ན་ཁྱེད་ཚོ་ཡིན་རུང་རང་གི་བཟོ་གྲྭ་ཡིན་སོམས་ལ་ཤ་ཚ་ཚ་བྱོས་
དང་། འོ་ཕྱེ་བཟོ་གྲྭ་ཡིས་ཀྱང་ཁྱེད་ཚོ་ལ་ཕར་སྐྱེལ་ཚུར་ལེན་སོགས་ཕྱོགས་གང་ཐད་ནས་
ཕན་ཙ་གི་ཙིག་གེ་ཐོགས་ཀྱི་འདུག ཁྱེད་ཚོས་ཀྱང་དེ་བཞིན་དུ་རྒྱལ་ཁབ་ལ་ཡང་ཤ་ཚ་གྲོས་
འགྲིག་བྱོས། རང་གི་དོན་གཅིག་པུ་མ་བསམ། རང་དོན་གཞན་དོན་གཉིས་ཀ་དགོས་པ་
རེད། རྒྱལ་ཁབ་འུ་ཚོ་ལ་མཚོན་ན་རུ་སྡེ་ཆེ་བ་རེད། རུ་སྡེ་བའི་དོན་དག་མ་ཡོང་ན། ཁྱིམ་
ཚང་གཅིག་པུའི་དོན་དག་ཡོང་རུང་རྔ་མ་བརྟན་པོ་མི་ཡོང་། དེས་ན་རྒྱལ་ཁབ་ཀྱི་དོན་དག་
ཡང་སོམས་ལ། རང་གི་ནུས་ཚོད་ཀྱིས་ཕན་ཚུན་རོགས་རམ་བྱོས།
དོན་དག་གཞན་ཞིག་ཡོད་པ་ནི། ཁྱེད་ཚོ་ལ་ས་ཅུང་ཆུང་ཆུང་ཡིན། འཇིག་རྟེན་རྙིང་
བ་ཡིན་ན་ས་འདི་ས་སྟོང་རེད། རང་ཅག་ཚོ་ཡུལ་འདིའི་ས་འཛིན་གྱི་དང་བོ་ཡིན། ཞོ་
ཆགས་ཀྱི་རུ་མ་ཡིན། ཡིན་ན་ཡང་རྒྱལ་ཁབ་ཀྱི་བྱ་བ་ཟེར་བ། འཇིག་རྟེན་གྱི་འཕོ་འགྱུར་
ཟེར་བ། དེ་རིང་ནངས་ཁ་ཁྱེད་ཚོ་ས་མེད་པ་ཞིག་ཏུ་གྱུར་འདུག་མོད། ངས་གོང་འགབ་
ཚང་མར་རྒྱུ་མཚན་རེ་བཤད་དང་། ཁྱེད་ཚོ་ལ་ས་ཅུང་ཞིག་ཇེ་ཚེར་འགྲོ་རྒྱུ་རེད་བསམ་ཡོད།
ས་མེད་ལ་དཀའ་ངལ་འདུག་ཟེར་ན། ཁྱེད་ཆིབས་བསུ་ལ་ཡོང་བར་བལྟས་ན། ཁྱེད་ཚོའི་རྟ་
267

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
ལ་
ཤ་ཤེད་རྒྱས་ནས་ཤུར་འཐེན་འདུག དེར་བལྟས་ན་རྩྭ་ས་ཡང་ཧ་ཅང་གི་སྡུག་ཐུག་མ་
རེད། ངོ་མ་ས་མེད་རྩྭ་ཟ་རྒྱུ་མེད་ན་ཟས་ཟོག་སེམས་ཅན་དེ་འདྲ་འཕེལ་ཐུབ་པ་མ་རེད།
འོན་ཀྱང་། དེ་རང་ཅག་ཚོའི་ནང་གི་སྐད་ཆ་ཡིན། གཞན་ལ་དེ་ལྟར་མི་ཟེར། ཁྱེད་ཚོ་ལ་ས་
མེད་ཅིང་དཀའ་ངལ་ཆེ་ཞེས་བཤད། རྒྱལ་ཁབ་ཀྱི་ཁ་འཕྲོ་ཚོ་ཡིན་ན་ཁྱེད་ཚོའི་དོན་
ཐུགས་འདང་རེ་གནང་ཨེ་ཐུབ་བལྟ་རྒྱུ་རེད།
ཁྱེད་ཚོའི་འཚོ་བ་རོལ་སྟངས་ལ་བཅོས་བསྒྱུར་རེ་བྱས་དང་བཟང་། ཁྱེད་ཚོའི་ཁ་ཟས་
ཤ་དང་འོ་མ་ལ་བལྟས་ན། འཛམ་གླིང་གི་ཕྱུག་པོ་སྒོར་དུང་ཕྱུར་མང་བོ་ཅན་ཚོས་ཀྱང་དེ་
འདྲ་ཟ་མི་ཐུབ། ཁྱེད་ཚོའི་འདུག་ས་དང་ཉལ་ས་ལ་བལྟས་ན། འཛམ་གླིང་ན་ཁྱེད་ཚོ་ལྟ་
བུའི་སྡུག་ཐུག་མི་འདུག ཅེས་ཧོ་ཡོའུ་པང་གིས་བོད་ཁུལ་དུ་ཡོང་སྐབས་དེ་ལྟར་བཤད་བྱུང་
བ་དེ་ནི་ངོ་མ་རེད། དེས་ན་རང་རང་ཚོའི་འཚོ་བ་ལ་ཅུང་སྒྱུར་བཀོད་བྱོས་དང་བཟང་།
རང་གིས་འཚོ་བའི་འཁོར་ཡུག་ཅུང་སྐྱིད་པོ་མི་བྱེད་པར་ཉིན་མཚན་དུས་དྲུག་ཏུ་དུད་འགྲོ་
ཟོག་ལ་གཡོག་བྱས་ནས་བསགས་བསགས། གོན་མི་ཐུབ་ཟ་མི་ཐུབ་ན་ཕན་ཐོགས་ཅི་
ཡོད། དེས་ན་རང་གི་འཚོ་བའི་ཕྱོགས་ནས་གཙང་སྦྲ་རེ་བྱོས་དང་རང་གི་ཕུང་ཁམས་བདེ་
ཐང་ལ་ཡང་བཟང་། སྤྱི་ཚོགས་འཕེལ་རྒྱས་འགྱུར་ལྡོག་དང་བསྟུན་ནས་རང་རང་ཚོའི་བྱ་
བ་སྤྱོད་ལམ་ཐམས་ཅད་དེའི་རྗེས་ཟིན་པ་དང་སྤྱི་ཚོགས་དང་བསྟུན་ནས་འགྲོ་དགོས།
ཁྱེད་བན་སྔགས་ཚོ་ཡིན་ན་རང་ཚོ་ལ་སྦྱིན་བདག་ཁྱིམ་ཚང་མང་བོ་འདུག ཁྱེད་ཚོ་ཐུགས་
མཐུན་པོ་བྱོས། ཁྱེད་བན་བོན་སུ་ཡིན་ན། ཁྱེད་སྔགས་རྒན་ཚོས་ནང་ནས་ཕར་འཐེན་ཚུར་
འཐེན་བྱས་ན་རུ་སྡེ་བའི་དཀྲུག་ཤིང་རེད། དེས་ན་གཙོ་བོ་ཁྱེད་ཚོ་ནང་ཁུལ་དུ་ཐུགས་མཐུན་
པོ་བྱོས། སྡེ་བའི་ཉམ་ཉག་སྒོ ཁྱིམ་ཚང་གི་ན་ཚ་ཤི་ཆད་ཞིག་གི་དུས་སུ་བན་བོན་སྔགས་
ཀྱིས་ཕན་ཞིག་ཐོགས་ན་ཁྱེད་ཚོ་བན་བོན་སྔགས་པ་ཞིག་ཡོད་པའི་དགོས་པ་རེད། སྤྱིར་ན་
ཁྱེད་ཚོས་ཚེ་དང་སྒྲུབ་པ་སྙོམས་འཇུག་བྱས་ནས་ཚེ་གཅིག་ལུས་གཅིག་ལ་བདེ་བའི་གོ་
འཕང་ཐོབ་པ་ཞིག་བྱུང་ན་བཟང་མོད་དེ། དེ་འདྲ་བ་ཁྱེད་ཚོ་ལ་གནའ་ནས་ད་བར་དུ་གཅིག་
268

བཀའ་སློབ་ཟིན་བྲིས་ཕྱོགས་བསྒྲིགས།
:,:
ཀྱང་རྩི་རྒྱུ་ཨེ་ཡོད། རྗེ་བཙུན་མི་ལ་ལྟ་བུ་ལྡམ་ལྡུམ་ངན་ངོན་ལ་བརྟེན་ནས་སྒྲུབ་སྦྱོང་ཁྱེད་
ཚོས་ཐུབ་པ་མ་རེད། ཐ་ན་ཞོ་འོ་མ་ཞིག་མེད་རུང་དཀའ་སྣང་འཆར་བ་རེད། དེས་ན་
དམངས་ཚོགས་ལ་ཕན་ཞིག་ཐོགས་ན་མ་སེམས་ཅན་གྱི་དོན་རེད། གྲྭ་ཁ་གྲོང་ཆོག་ཞིག་
ཡིན་རུང་ལྷག་པར་དུ་མེད་པོ་ཆད་པོ་ལ་ཁྱེད་ཚོས་རོགས་རམ་བྱོས། ཚོན་པོ་ཟ་རྒྱུ་དང་ཞིམ་
པོ་འཐུང་རྒྱུ་ཡོད། འབའ་འབུལ་བ་མང་བོ་ཡོད་ན་འབད་བརྩོན་བྱས་ནས་འདོན་རྟ་
དབྱངས་དང་རྔ་རྡུང་འབུད་དཀྲོལ་བྱེད། མེད་པོ་ཆད་པོ་འབའ་འབུལ་བ་ཉུང་ན་གྱ་ལི་གྱི་
ལེ་བྱས། ཡང་ན་ཁོམ་པོ་མེད་ཁུལ་བཤད་པ་སོགས་དེ་འདྲ་མ་བྱེད། ཚང་མ་འདྲ་འདྲ་བྱོས།
སེམས་ཅན་ལ་ཕན་ཐོགས་ན་རང་གི་ཡང་སྒྲུབ་སྦྱོང་རེད། གཙོ་བོ་ཁྱོད་ཚོ་ཁ་འཆམ་པོ་གྲོས་
འགྲིག་པོ་བྱོས། རྒྱལ་ཁབ་ཀྱིས་ཆོས་སྒོ་ཕྱེས་ཡོད་པས་ཁྱེད་ཚོ་ལ་འདུ་ཁང་ཞིག་དགོས་རྒྱུ་
རེད་དེ། ངའི་བསམ་པ་ཡིན་ན་གནས་སྐབས་སུ་འདི་ཡིས་མ་ཆོག་པ་མེད། རང་གི་དཔལ་
འབྱོར་གྱི་ནུས་པ་དང་བསྟུན་དགོས། རུ་སྡེ་དམངས་ཚོགས་ཀྱི་འགོར་བཙན་དང་གཉན་གྱིས་
མ་འཇོག ཁྲལ་དང་འུ་ལག་མ་ལེན། ཁྲལ་འུ་ལག་བླངས་ན་ང་ཡང་འཐད་པ་མིན། དད་པ་
དག་སྣང་གི་ཡོང་ཚོད་ཀྱིས་རུ་ས